**DĖL KLAIPĖDOS TERITORINĖS LIGONIŲ KASOS**

SUPAPRASTINTŲ VIEŠŲJŲ PIRKIMŲ TAISYKLIŲ PAKEITIMO

|  |  |
| --- | --- |
|  2016 m. gegužės d. | Nr.  |

Klaipėda

P a k e i č i u Klaipėdos teritorinės ligonių kasos supaprastintų viešųjų pirkimų taisykles, patvirtintas Klaipėdos teritorinės ligonių kasos 2016 m. kovo 17 d. įsakymu Nr. V-142 „Dėl Klaipėdos teritorinės ligonių kasos supaprastintų viešųjų pirkimų taisyklių patvirtinimo“:

1. Pakeičiu 9 punktą ir jį išdėstau taip:

„9. Supaprastintus pirkimus vykdo Klaipėdos TLK direktoriaus įsakymu, vadovaujantis Viešųjų pirkimų įstatymo 16 straipsniu, sudaryta Komisija. Mažos vertės pirkimus vykdo Viešųjų pirkimų komisija (toliau – komisija) arba Pirkimo organizatorius. Komisijos pirmininku, jos nariais, Pirkimo organizatoriumi skiriami nepriekaištingos reputacijos asmenys. Skiriant komisijos pirmininką ir narius turi būti atsižvelgiama į jų ekonomines, technines, teisines žinias ir šio įstatymo bei kitų pirkimus reglamentuojančių teisės aktų išmanymą.“

2. Pakeičiu 23 punkto 4 papunktį ir jį išdėstau taip:

„ 4) atliekami mažos vertės pirkimai, kurių sutarties vertė: prekių, paslaugų pirkimo atveju ne didesnė kaip 14 500 eurų be PVM, o darbų – ne didesnė kaip 43 500 eurų be PVM.“

1. Pakeičiu 16 punktą ir jį išdėstau taip:

 „16. Perkančioji organizacija, rengdama supaprastintų pirkimų dokumentus privalo vadovautis Viešųjų pirkimų įstatymo 24 straipsnio 2 dalies 9, 23 punktų, 3 ir 5 dalių (išskyrus neskelbiamą pirkimą, kai pateikti pasiūlymą kviečiamas tik vienas tiekėjas, jeigu perkančioji organizacija mano, kad tokia informacija yra nereikalinga) reikalavimais. Jei yra poreikis, perkančioji organizacija supaprastintų pirkimų dokumentuose gali nurodyti ir kitą Viešųjų pirkimų įstatymo 24 straipsnio 2 dalyje nurodytą informaciją.“

4. Pakeičiu 17 punktą ir jį išdėstau taip:

„17. Atlikdama mažos vertės pirkimus, perkančioji organizacija neprivalo vadovautis Viešųjų pirkimų įstatymo 24 straipsnio 2 dalies 9, 23 punktų, 3 ir 5 dalių reikalavimais ir pirkimo dokumentuose ar apklausos metu tiekėjui gali pateikti tokią informaciją, kurią mano esant reikalinga. Pirkimo dokumentų paaiškinimai ir patikslinimai teikiami:

17.1. tiekėjo prašymu, kai jie pateikiami ne vėliau, kaip likus 4 dienoms iki pasiūlymų pateikimo termino pabaigos (mažos vertės pirkimuose likus 2 darbo dienoms iki pasiūlymų pateikimo termino pabaigos);

17.2. perkančiosios organizacijos iniciatyva paaiškinimai ir patikslinimai teikiami likus ne mažiau kaip 2 darbo dienoms iki pasiūlymų pateikimo termino pabaigos.“

 5. P a v e d u Administravimo skyriaus vyriausiajai specialistei Virginijai Gaubienei registruoti Klaipėdos teritorinės ligonių kasos supaprastintų viešųjų pirkimų taisyklių pakeitimą Centrinėje viešųjų pirkimų informacinėje sistemoje.

Direktorius Alfridas Bumblys

Parengė

Virginija Gaubienė